**BIZOTTSÁGI ÉS NEMZETISÉGI HATÁROZATOK**

**Szombathely Megyei Jogú Város Közgyűlése 2020. június 25-i**

**ülésére, a 9. napirend tárgyalásához**

**Szombathely Megyei Jogú Város Önkormányzata 2020. évi költségvetési rendeletének II. számú módosítása**

**125/2020. (VI.22.) GJB számú határozat**

A Gazdasági és Jogi Bizottság a „Szombathely Megyei Jogú Város Önkormányzata 2020. évi költségvetésének II. sz. módosítása” című előterjesztést megtárgyalta, és az önkormányzat 2020. évi költségvetéséről szóló 4/2020. (III.5.) önkormányzati rendelet módosításáról szóló rendelet - tervezetet az előterjesztésben foglaltak szerint javasolja a Közgyűlésnek elfogadásra.

**126/2020. (VI.22.) GJB számú határozat**

A Gazdasági és Jogi Bizottság Szombathely Megyei Jogú Város Önkormányzata 2020. évi költségvetésének II. sz. módosításával összefüggésben az alábbi javaslatokat fogalmazza meg:

* a Bizottság javasolja a Közgyűlésnek, hogy a képviselői keretek fejlesztési célokra történő visszaállításának lehetőségéről Magyarország 2021. évi központi költségvetésének az Önkormányzatot érintő hatásai ismeretében döntsön;
* a Bizottság javasolja a Közgyűlésnek, hogy hozzon létre egy ad hoc bizottságot annak vizsgálatára, hogy a Zanati kerékpárút megvalósításával kapcsolatban mi történt, a kerékpárút megvalósítása tárgyában vállat kötelezettségek végrehajtására milyen okokból nem került sor.

**22/2020. (VI.22.) BKKB számú határozat**

A Bűnmegelőzési, Közbiztonsági és Közrendvédelmi Bizottság a „Szombathely Megyei Jogú Város Önkormányzata 2020. évi költségvetésének II. sz. módosítása” című előterjesztést megtárgyalta, és az önkormányzat 2020. évi költségvetéséről szóló 4/2020. (III.5.) önkormányzati rendelet módosításáról szóló rendelettervezetet a Közgyűlésnek az előterjesztés szerinti tartalommal elfogadásra javasolja.

**93/2020. (VI.23.) VISB számú határozat**

A Városstratégiai, Idegenforgalmi és Sport Bizottság a „Szombathely Megyei Jogú Város Önkormányzata 2020. évi költségvetésének II. sz. módosítása” című előterjesztést megtárgyalta, és az önkormányzat 2020. évi költségvetéséről szóló 4/2020. (III.5.) önkormányzati rendelet módosításáról szóló rendelet-tervezetet az előterjesztésben foglaltak szerint javasolja a Közgyűlésnek elfogadásra.

**54/2020. (VI. 23.) KESzB számú határozat**

A Költségvetési Ellenőrző Szakmai Bizottság „Szombathely Megyei Jogú Város Önkormányzata 2020. évi költségvetésének II. sz. módosítása” című előterjesztést megtárgyalta, és a rendelet tervezetet az előterjesztésben foglaltak szerint a Közgyűlésnek elfogadásra javasolja.

**48/2020.(VI.23.) KOCB számú határozat**

A Kulturális Oktatási és Civil Bizottság a „Szombathely Megyei Jogú Város Önkormányzata 2020. évi költségvetésének II. sz. módosítása” c. előterjesztést megtárgyalta és az önkormányzat 2020. évi költségvetéséről szóló 4/2020. (III.5.) önkormányzati rendelet módosításáról szóló rendelet-tervezetet az előterjesztésben foglaltak szerint a Közgyűlésnek elfogadásra javasolja.

**108/2020. (VI.24.) SzLB.sz. határozat**

A Szociális és Lakás Bizottság a „Javaslat Szombathely Megyei Jogú Város Önkormányzata 2020. évi költségvetésének II. számú módosítása” című előterjesztést megtárgyalta, és a rendelettervezetet és az I.-V. számú határozati javaslatokat az előterjesztésben foglaltak szerint javasolja a Közgyűlésnek elfogadásra.

**19/2020. (VI.24.) ESzB. sz. határozat**

Az Egészségügyi Szakmai Bizottság a „Szombathely Megyei Jogú Város Önkormányzata 2020. évi költségvetésének II. sz. módosítása” című előterjesztést megtárgyalta, a rendelet-tervezetet és a határozati javaslatokat elfogadásra javasolja a Közgyűlésnek.

**NÖ 32/2020. (VI. 22.) sz. határozat**

Szombathely Megyei Jogú Város Német Önkormányzatának Képviselő-testülete megtárgyalta a Szombathelyi Napsugár Óvoda - *Sonnenstrahl Kindergarten, Steinamanger* (Szombathely, Pázmány Péter körút 26/a) és a Szombathelyi Pipitér Óvoda - *Färberkamille Kindergarten, Steinamanger* (Szombathely, Bem József u. 9/c.) 2020. évi költségvetésének módosításával kapcsolatos előterjesztést, amely a fenntartói megkeresés alapján Szombathely Megyei Jogú Város Önkormányzata 2020. évi költségvetési rendelete II. sz. módosításának részét képezi.

A Képviselő-testület az előterjesztett javaslatban foglaltak és a nemzeti köznevelésről szóló 2011. évi CXC. törvény 84. § (9) bekezdés b) pontja alapján

**egyetértését adja**

az alapító okiratuk szerint német nemzetiségi nevelési-oktatási feladatot ténylegesen ellátó nevelési-oktatási intézmények 2020. évi költségvetésének módosításához.

A Képviselő-testület kéri a nemzetiségi önkormányzat elnökét, hogy az intézmények költségvetésének módosításáról szóló fenntartói megkeresés esetén gondoskodjon az egyetértési jog gyakorlásával kapcsolatos előterjesztés benyújtásáról.

A Képviselő-testület megbízza a nemzetiségi önkormányzat elnökét, hogy a határozatban foglaltakról tájékoztassa dr. Nemény András Polgármester Urat és dr. Károlyi Ákos Jegyző Urat.